ועדת הכנסת, כנסת 23, פרוטוקול מספר 61, 2020-09-24 16:00

איתן גינזבורג: אני מבקש לחדש את ישיבת ועדת הכנסת בנוגע לרביזיה שהוגשה על ידי חבר הכנסת אוסאמה סעדי.

איתן גינזבורג: חבר הכנסת סעדי, בקשה.

אוסאמה סעדי: אני חושב שההתפתחויות האחרונות, וכנראה אנחנו צפויים לעוד התפתחויות, מוכיחות שאנחנו לא מדברים על סגר מלא ועל סגירת כל המשק.

אוסאמה סעדי: עכשיו פורסם שנתניהו חזר בו – ענף הבנייה יוגדר חיוני ויפעל במתכונת מלאה.

אוסאמה סעדי: זה ענף שחזר.

אוסאמה סעדי: אני אומר לך עכשיו שיחזרו עוד כמה ענפים.

יוראי להב-הרצנו: תביא עכשיו ענף שעדיין לא חזר.

אוסאמה סעדי: רק ענף אחד יישאר סגור הרמטית - ענף ההפגנות.

אוסאמה סעדי: שלא יובן לא נכון, אנחנו מברכים על זה שמחזירים את ענף הבניין.

אוסאמה סעדי: העליתי את העניין שצריך להשאיר את השמיים פתוחים בשביל הסטודנטים שחוזרים ללימודים.

אוסאמה סעדי: אין שום היגיון שאלפי סטודנטים שצריכים להתחיל את השנה האקדמית ייתקעו פה.

אוסאמה סעדי: זה חוק פוליטי למהדרין, זה חוק שדגל שחור מתנוסס עליו.

אוסאמה סעדי: הכוונה שלו היא אך ורק למנוע את ההפגנות.

אוסאמה סעדי: שמענו שמשאירים את זכות ההפגנה, רק רוצים להגביל אותה ל-1,000 מטר ול-20 אנשים.

אוסאמה סעדי: אתם יכולים להיות ישרים ולהגיד: אנחנו לא רוצים הפגנות, אנחנו רוצים למנוע את ההפגנות, כדי שכל העולם ידע שהמדינה שמתגאה להיות אי הדמוקרטיה מונעת את הזכות הבסיסית של חופש הביטוי וההפגנות.

איתן גינזבורג: אנחנו עוברים להצבעה.

איתן גינזבורג: מי בעד הרביזיה על בקשת יושב-ראש הכנסת לקבוע דיון היום במליאה, ירים את ידו?

איתן גינזבורג: מי נגד?

איתן גינזבורג: בעד – 4

איתן גינזבורג: נמנעים – אין

איתן גינזבורג: הרביזיה לא התקבלה.

איתן גינזבורג: אני עובר לרביזיה בנושא הקדמת הדיון בהצעת החוק.

איתן גינזבורג: מי בעד, ירים את ידו?

איתן גינזבורג: מי נגד?

איתן גינזבורג: בעד – 4

איתן גינזבורג: נמנעים – אין

איתן גינזבורג: הרביזיה לא התקבלה.

איתן גינזבורג: תודה רבה.